Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 123

6. Jogi ismeretek alkalmazása során a határrendész: — ismerje a szolgálati tevékenységéhez szükséges mértékben a tevékenységét meghatározó állam- és jogtudományok alapvető területeit, azok legfontosabb fogalmait, tudjon eligazodni az alapvető jogforrásokban, fogalmakban, kiemelten = a Magyar Köztársaság Alkotmányában, = a Magyar Köztársaság közigazgatási rendszerében, = a nemzetközi jog és európai integrációs ismeretek alapjaiban, = az emberi, kisebbségi, humanitárius és polgári jog alapjaiban; — ismerje a büntető jogszabályok általános és különös rendelkezéseit, az egyes bűncselekmények társadalmi megítéléséhez szükséges jogi kategóriákat és szankciókat, az egyes jogsértő magatartásokat, a különböző bűncselekményeket; — legyen képes az elsajátított ismeretek alapján felismert jogsértő magatartások elkövetőivel szemben foganatosítandó intézkedések, eljárások, valamint a bűncselekmények helyszínén indokolt és szükséges feladatok, intézkedések és eljárások ellátására, végrehajtására.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes